
DR 31.10.2012 5 

 
Tuan Yang di-Pertua, pada masa ini kementerian mengendalikan dua buah rumah 

perlindungan di Kuala Lumpur dan Kota Kinabalu yang telah diwartakan bagi melindungi 
wanita yang menjadi mangsa pemerdagangan dan penyeludupan manusia. Sebuah lagi 
rumah perlindungan yang baru akan diwujudkan di negeri Johor dan ia dijadualkan akan 
dapat beroperasi pada awal tahun 2013. 

Kementerian memperuntukkan sejumlah RM824,000 pada tahun 2011 dan 
sebanyak RM1,795 juta pada tahun 2012 bagi menampung kos operasi bagi kedua-dua 
rumah perlindungan tersebut. Selain itu di bawah jabatan kebajikan masyarakat, 
kementerian juga mempunyai lapan buah Taman Sinar Harapan untuk memberi 
perlindungan kepada wanita-wanita yang berumur 18 tahun dan ke atas serta empat buah 
Taman Seri Puteri bagi memberi perlindungan kepada kanak-kanak perempuan di bawah 
Akta Kanak-kanak 2001. Taman Seri Puteri ini terletak di Kajang Selangor, Batu Gajah di 
Perak, Kuching di Sarawak dan Kota Kinabalu di Sabah. 

Pada tahun 2011, JKM telah membelanjakan sejumlah RM1 juta untuk 
menampung kos operasi bagi kesemua Taman Seri Puteri ini. Pada tahun 2012 pula, 
kementerian menyediakan peruntukan sebanyak RM1 juta bagi kos operasi serta RM2 juta 
lagi untuk kerja-kerja menaik taraf Taman Seri Puteri, Kota Kinabalu. Sekian, terima kasih. 

Puan Siti Zailah Mohd. Yusoff [Rantau Panjang]: Terima kasih Yang Berhormat, 
terima kasih Tuan Yang di-Pertua. Soalan tambahan saya. Mencegah lebih baik daripada 
mengubat. Apa yang berlaku hari ini adalah manifestasi daripada wujudnya premis-premis 
yang menyebabkan peluang untuk mereka melaksanakan kerja-kerja yang tidak baik ini 
berleluasa termasuk kelab malam, pusat hiburan dan sebagainya. Jadi sehinggalah 
sebagaimana yang dinyatakan oleh Kementerian Kesihatan, purata 2,500 orang anak luar 
nikah lahir di Malaysia dalam tempoh satu bulan.  

Soalan tambahan saya ialah apakah kerajaan membuat kajian yang melibatkan 
kementerian-kementerian lain termasuk juga Kementerian Penerangan, Komunikasi dan 
Kebudayaan termasuk Kementerian Pendidikan untuk menyelesaikan isu ini secara holistik 
sebab kita lihat untuk menyelesaikan isu ini tidak cukup dengan mengadakan rumah 
perlindungan. Perlu ada satu sistem terutama yang mendidik dengan nilai-nilai Islam dan 
agama. Jadi saya ingin tahu, apakah modul yang telah diguna pakai di tempat-tempat 
rumah perlindungan. Apakah galakan yang telah diberikan oleh kerajaan kepada NGO 
termasuk pihak swasta untuk sama-sama membantu menangani masalah sosial dalam 
negara. Sejauh mana pemantauan dibuat oleh pihak kementerian untuk memastikan 
keberkesanan di tempat-tempat pemulihan rumah perlindungan ini? Terima kasih.  

Datuk Heng Seai Kie: Terima kasih Yang Berhormat Rantau Panjang atas soalan-
soalan tambahan yang telah dikemukakan. Pertama sekali tentang isu bagi menangani isu 
anak luar nikah. Sebenarnya selain daripada menyediakan rumah perlindungan kepada 
wanita-wanita yang hamil di luar nikah, kementerian juga menyediakan program-program 
seperti Pekerti di mana ia dijalankan atas usaha sama dengan Kementerian Pelajaran dan 
pelajar-pelajar adalah merupakan kumpulan sasaran yang dididik tentang cara untuk 
melindungi diri dan menjauhkan diri daripada tingkah laku iaitu seks di luar nikah.  

Selain daripada itu, kementerian juga melalui LPPKN telah pun melaksanakan 
program iaitu ‘I’m in Control’ dengan PLKN kepada semua pelajar-pelajar ataupun pelatih-
pelatih yang menyertai program PLKN di bawah Kementerian Pertahanan. 

■1030 

Manakala di pusat-pusat perlindungan di bawah JKM pula, wanita-wanita yang 
diberikan perlindungan tersebut juga, selain daripada penjagaan daripada segi makan, 
minum, mereka juga diberikan didikan daripada segi moral dan akhlak agar apabila mereka 
keluar nanti mereka dapat memulakan kehidupan yang baru.  

Tentang isu ketiga yang dibangkitkan, apakah jenis bantuan yang diberikan 
kepada NGO-NGO untuk membantu dalam perkara ini. Untuk makluman Dewan yang mulia 
ini, sebenarnya selain daripada 34 buah institusi perlindungan yang dikendalikan oleh JKM 
di bawah kementerian ini, kerajaan iaitu melalui kementerian juga memberikan bantuan 
kepada lapan buah lagi institusi kendalian NGOs’ yang terdapat di seluruh Malaysia ini. 
Semua NGO ini diberikan peruntukan dari semasa ke semasa untuk kos operasi mereka. 
Sekian, terima kasih. 



Tuan Yang di-Pertua, pada masa ini kementerian mengendalikan dua buah rumah. perlindungan di Kuala Lumpur dan Kota Kinabalu yang telah diwartakan bagi melindungi wanita yang menjadi mangsa pemerdagangan dan penyeludupan manusia. Sebuah lagi rumah perlindungan yang baru akan diwujudkan di negeri Johor dan ia dijadualkan akan dapat beroperasi pada awal tahun 2013. Kementerian memperuntukkan sejumlah RM824,000 pada tahun 2011 dan sebanyak RM1,795 juta pada tahun 2012 bagi menampung kos operasi bagi kedua-dua rumah perlindungan tersebut. Selain itu di bawah jabatan kebajikan masyarakat, kementerian juga mempunyai lapan buah Taman Sinar Harapan untuk memberi perlindungan kepada wanita-wanita yang berumur 18 tahun dan ke atas serta empat buah Taman Seri Puteri bagi memberi perlindungan kepada kanak-kanak perempuan di bawah Akta Kanak-kanak 2001. Taman Seri Puteri ini terletak di Kajang Selangor, Batu Gajah di Perak, Kuching di Sarawak dan Kota Kinabalu di Sabah. Pada tahun 2011, JKM telah membelanjakan sejumlah RM1 juta untuk menampung kos operasi bagi kesemua Taman Seri Puteri ini. Pada tahun 2012 pula, kementerian menyediakan peruntukan sebanyak RM1 juta bagi kos operasi serta RM2 juta lagi untuk kerja-kerja menaik taraf Taman Seri Puteri, Kota Kinabalu. Sekian, terima kasih. Puan Siti Zailah Mohd. Yusoff [Rantau Panjang]: Terima kasih Yang Berhormat, terima kasih Tuan Yang di-Pertua. Soalan tambahan saya. Mencegah lebih baik daripada mengubat. Apa yang berlaku hari ini adalah manifestasi daripada wujudnya premis-premis yang menyebabkan peluang untuk mereka melaksanakan kerja-kerja yang tidak baik ini berleluasa termasuk kelab malam, pusat hiburan dan sebagainya. Jadi sehinggalah sebagaimana yang dinyatakan oleh Kementerian Kesihatan, purata 2,500 orang anak luar nikah lahir di Malaysia dalam tempoh satu bulan. Soalan tambahan saya ialah apakah kerajaan membuat kajian yang melibatkan kementerian-kementerian lain termasuk juga Kementerian Penerangan, Komunikasi dan Kebudayaan termasuk Kementerian Pendidikan untuk menyelesaikan isu ini secara holistik sebab kita lihat untuk menyelesaikan isu ini tidak cukup dengan mengadakan rumah perlindungan. Perlu ada satu sistem terutama yang mendidik dengan nilai-nilai Islam dan agama. Jadi saya ingin tahu, apakah modul yang telah diguna pakai di tempat-tempat rumah perlindungan. Apakah galakan yang telah diberikan oleh kerajaan kepada NGO termasuk pihak swasta untuk sama-sama membantu menangani masalah sosial dalam negara. Sejauh mana pemantauan dibuat oleh pihak kementerian untuk memastikan keberkesanan di tempat-tempat pemulihan rumah perlindungan ini? Terima kasih. Datuk Heng Seai Kie: Terima kasih Yang Berhormat Rantau Panjang atas soalan- soalan tambahan yang telah dikemukakan. Pertama sekali tentang isu bagi menangani isu anak luar nikah. Sebenarnya selain daripada menyediakan rumah perlindungan kepada wanita-wanita yang hamil di luar nikah, kementerian juga menyediakan program-program seperti Pekerti di mana ia dijalankan atas usaha sama dengan Kementerian Pelajaran dan pelajar-pelajar adalah merupakan kumpulan sasaran yang dididik tentang cara untuk melindungi diri dan menjauhkan diri daripada tingkah laku iaitu seks di luar nikah. Selain daripada itu, kementerian juga melalui LPPKN telah pun melaksanakan program iaitu 'I'm in Control' dengan PLKN kepada semua pelajar-pelajar ataupun pelatih- pelatih yang menyertai program PLKN di bawah Kementerian Pertahanan. #1030. Manakala di pusat-pusat perlindungan di bawah JKM pula, wanita-wanita yang diberikan perlindungan tersebut juga, selain daripada penjagaan daripada segi makan, minum, mereka juga diberikan didikan daripada segi moral dan akhlak agar apabila mereka keluar nanti mereka dapat memulakan kehidupan yang baru. Tentang isu ketiga yang dibangkitkan, apakah jenis bantuan yang diberikan kepada NGO-NGO untuk membantu dalam perkara ini. Untuk makluman Dewan yang mulia ini, sebenarnya selain daripada 34 buah institusi perlindungan yang dikendalikan oleh JKM di bawah kementerian ini, kerajaan iaitu melalui kementerian juga memberikan bantuan kepada lapan buah lagi institusi kendalian NGOs' yang terdapat di seluruh Malaysia ini. Semua NGO ini diberikan peruntukan dari semasa ke semasa untuk kos operasi mereka. Sekian, terima kasih.